কনকচাঁপা

কনকচাঁপা (জন্ম: ১১ সেপ্টেম্বর, ১৯৬৯) বাংলাদেশের একজন প্রথিতযশা ও জনপ্রিয় কণ্ঠশিল্পী, যার গান এখনো কোটি শ্রোতার মুখে মুখে। তিনি রাজনীতির সাথেও যুক্ত রয়েছেন। একাদশ সংসদ নির্বাচনে সিরাজগঞ্জ-১ কাজিপুর আসনে বাংলাদেশ জাতীয়তাবাদী দল মনোনীত প্রার্থী ছিলেন। কনকচাঁপা ১১ সেপ্টেম্বর, ১৯৬৯, সালে ঢাকায় জন্ম গ্রহণ করেন। কিন্তু তার দাদা বাড়ী সিরাজগঞ্জের কাজিপুরে। তবে কনক চাঁপা বেড়ে উঠেছেন ঢাকায়। তার বাবা আজিজুল হক মোর্শেদ। পাঁচ ভাই বোনের মধ্যে কনক চাঁপা তৃতীয়। চলচ্চিত্র, আধুনিক গান, নজরুল সঙ্গীত, লোকগীতি সহ প্রায় সবধরনের গানে তিনি সমান পারদর্শী। বর্তমানে প্লে-ব্যাক সিঙ্গার হিসেবে তিনি নিয়মিত কাজ করে যাচ্ছেন। তিনি ৩৪ বছর ধরে সংগীতাঙ্গনে সমানতালে কাজ করে যাচ্ছেন।এ পর্যন্ত তিনি চলচ্চিত্রের তিন হাজারেরও বেশি গানে কণ্ঠ দিয়েছেন। প্রকাশিত হয়েছে ৩৫টি একক গানের অ্যালবাম। চলচ্চিত্রের গান নিয়ে তার সর্বশেষ প্রকাশিত অ্যালবাম ‘আবার এসেছি ফিরে। বাংলাদেশের জনপ্রিয় অভিনেত্রী শাবনুরের প্রায় প্রতিটি গানেই কনক চাঁপা কণ্ঠ দিয়েছেন।তার গান মানেই তুমুল শ্রোতাপ্রিয়। গানের পাশাপাশি লেখক হিসেবেও কনকচাঁপার সুখ্যাতি রয়েছে। ২০১০ সালের অমর একুশে বইমেলায় ‘স্থবির যাযাবর’, ২০১২ সালের অমর একুশে বইমেলায় ‘মুখোমুখি যোদ্ধা’ ও ২০১৬ সালের অমর একুশে বইমেলায় ‘মেঘের ডানায় চড়ে’ নামে তিনটি বই প্রকাশিত রয়েছে। বেশ কয়েকটি জাতীয় দৈনিকে নিয়মিত কলামও লেখেন তিনি। ২০২০ সালে জীবনী মূলক বইকাটা ঘুড়ি প্রকাশিত হয়েছে। কনকচাঁপা বাংলাদেশের একজন বিখ্যাত কণ্ঠশিল্পী বশীর আহমেদের ছাত্রী। দীর্ঘদিন তার কাছে উচ্চাঙ্গ, নজরুল সঙ্গীতসহ অন্যান্য ভারতীয় সঙ্গীতের তালিম নিয়েছেন। তবে আজ এই পর্যায়ে আসার জন্য তিনি সব সময় তার পিতা আজিজুল হক মোর্শেদ ও স্বামী মইনুল ইসলাম খান—এ দুজনের অবদানকেই অগ্রগণ্য করেন। আমার মনের বাসনা আবার এসেছি ফিরে আকাশের ঐ মিটি মিটি তারা আমার প্রেম আমার প্রিয় গান-১ আমার প্রিয় গান-২ আমি নই সেই বনলতা সেন অন্তরে সুখ নাই আড়ালে বাঁশী বিরহের স্বরলিপি চোখের জলে দিন যায় কথা থাকে এই মন তোমাকে দিলাম এই সুন্দর ফুল এক সাগর রক্তের বিনিময়ে একটা গান লিখো গান গেয়ে পরিচয় গানে গানে পরিচয় গানের খাতায় স্বরলিপি হারানো দিনের গান-১ হারানো দিনের গান-২ কে যাস রে কি লিখি তোমায় কোকিলা কত যে কথা ছিল লোকে বলে প্রেম মধু মালতি মন যদি ভেঙে যায় মনে আগুন জ্বলে মনের দুয়ারে দাঁড়িয়ে ও আমার দেশের মাটি পরানের বন্ধু পদ্ম পুকুর পদ্ম পাতা প্রেম প্রেমের নাম বেদনা প্রিয়তমা নিশি জাগা চাঁদ অপেক্ষায় থেকো সাগরের তীর থেকে শাওনো রাতে তাল পাতার বাঁশি তোমারে ভাল বেসেছি তুমি আমার জীবন ভালবাসা ভালবাস তোমারে লেগেছে ভালো চোখের পলক দুঃখের সানাই এক মন এক প্রাণ মন সারেং ইতিহাস হয়ে রবে জন্ম আমার ধন্য হলো কষ্ট আমার এ দেহের প্রাণ তুমি বরষার বিকেল আমি ছুয়ে দিলেই আরশী নগর বন্ধু মায়া নাই ভালবাসি তোমাকে শাহনাজ রহমতউল্লাহ্ ও কনকচাঁপা (আধুনিক বাংলা গান) যে প্রেম স্বর্গ থেকে এসে (খালিদ হাসান মিলু এর সাথে) তুমি আমার এমনই একজন অনেক সাধনার পরে আমি অনন্ত প্রেম তুমি দাও আমাকে তুমি মোর জীবনের ভাবনা ছোট্ট একটা জীবন তোমাকে চাই শুধু তোমাকে চাই ভাল আছি ভাল থেক আমার নাকেরই ফুল বলে তোমায় দেখলে মনে হয় আকাশ ছুঁয়েছে মাটিকে নীলাঞ্জনা নামে ডেক না বিরহে পোড়াইলা তুমি আমার এ অন্তর থাকত যদি প্রেমের আদালত এমন একটা দিন নাই আমি মেলা থেকে তাল পাতার কোন কাননের ফুল গো তুমি প্রেম হইলো রে বাবুই পাখির বাসা এছাড়া আরো অসংখ্য জনপ্রিয় গান বা অমর সৃষ্টির শিল্পী তিনি। নারী শ্রেষ্ঠ প্লেব্যাক কন্ঠশিল্পী হিসেবে রুনা লায়লা ও সাবিনা ইয়াসমিনের পরে তিনিই একাধিক তিনবার জাতীয় চলচ্চিত পুরস্কার লাভ করেন জাতীয় চলচ্চিত্র পুরস্কার (৩ বার) বাচসাস চলচ্চিত্র পুরস্কার দর্শক ফোরাম পুরস্কার ১৯৯৮ এবং ১৯৯৯ প্রযোজক সমিতি পুরস্কার ১৯৯৫ অনন্যা শীর্ষ দশ প্রথম আলো-মেরিল পাঠক জরিপ (৪ বার) এছাড়া আরো অসংখ্য সম্মান ও পুরস্কারে ভুষিত হন। "শিরোনাম: সর্বহারা দলের আঞ্চলিক প্রধান বন্দুকযুদ্ধে নিহত কিশোরী বেলায় কেমন ছিল কনক চাঁপা"। ournewsbd.com। অক্টোবর ২২, ২০১৫। ২৩ জুন ২০১৬ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৭।  "সংরক্ষিত আসনে মনোনয়ন চান কনকচাঁপা"। ২৩ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৩।  "বইমেলায় তারকাদের বই"। সংগ্রহের তারিখ ৭ ফেব্রুয়ারি ২০২০।  "গান-গল্পঃ শিল্পী কনক চাঁপা"। বিবিসি বাংলা। 23 নভেম্বর, 2012। সংগ্রহের তারিখ 28 ফেব্রুয়ারি 2017।  এখানে তারিখের মান পরীক্ষা করুন: |তারিখ= (সাহায্য)